ལྷ་ཁང་པོ་ཏཱ་ལ་ཞེས་པ་འདི་ནི།གོང་མ་ཆན་ལུང་ནས་ཁྲི་ལོ་སོ་གཉིས་ཏེ་སྤྱི་ལོ་ལོར་འཛུགས་སྐྲུན་གནང་སྟེ་གོང་མ་ཆན་ལུང་ཁྲི་ལོ་སོ་དྲུག་པར་དགུང་ལོ་དྲུག་ཅུ་དང་།གང་དེའི་ཡུམ་ཆེན་མོ་དགུང་ལོ་བརྒྱད་ཅུར་སོན་སྐབས་ལེགས་གྲུབ་ཟིན་ལ།གོང་མ་ཉིད་ཀྱིས་སོག་བོད་སོགས་གྲངས་ཉུང་མི་རིགས་ཀྱི་མི་དཔོན་བླ་ཆེན་སྐུ་ཉིད་ཡུམ་སྲས་སྐུ་བགྲེས་ཀྱི་དགའ་སྟོན་རྟེན་འབྲེལ་གྱི་མཛད་སྒོར་ཞུགས་པར་ཆེད་མངགས་བསྐྲུན་གནང་བའི་ལྷ་སའི་ཕོ་བྲང་པོ་ཏ་ལའི་བཟོ་དབྱིབས་དཔེ་བྱས་པ་རེད།དགོན་པའི་རྒྱ་ཁྱོན་ས་གཞི་མུའུ་ཡོད་ཅིང་།ལྷ་སའི་པོ་ཏཱ་ལ་ནང་བཞིན་ཁྱད་དུ་འཕགས་པ་སྟོབས་ཆེན་གླང་པོ་ཆེ་བྲེས་སུ་ཉལ་བའི་ཉམས་སུ་མི་ལྡན་ཡང་།རིའི་དབྱིབས་དང་།ཕྱི་ནང་གི་ལྕགས་རི།བོད་ལུགས་ཀྱི་མཆོད་རྟེན།མཁར་ཐོག་གི་ཁང་མིགམཁར་རྩེའི་མདུང་དང་དར་ཆ།ཕོ་བྲང་དབུ་རྩེར་གསེར་ཟངས་ཀྱི་རྒྱ་ཕིགས།སྤེན་བད།སྤེན་རྒྱན།རྒྱལ་མཚན།ཏོག་ཐུགས་དང་ཕྱོགས་བཞིའི་སྒོ་བཞི།གྱོང་ངོས་ཀྱི་ཐེམ་སྐས་ལ་སོགས་པ་ལ་སོ་ཕག་གཏིང་བའི་སྒང་ལ་སྤང་ལེབ་གཡོགས་པ།ལམ་གྱི་གཡས་གཡོན་གཉིས་ལ་རིན་པོ་ཆེའི་དྲ་བས་མཐའ་བསྐོར་བ།ཤིང་གི་དྲ་བ་ལ་ཚོན་རྩི་བྱུགས་པ།རྩིག་ངོས་ལ་ས་རྩི་དཀར་དམར་གྱི་ཁུ་བས་རྒྱན་སྤྲོས་པ་སོགས་བཟོ་དབྱིབས་ལྷ་སའི་ཕོ་བྲང་པོ་ཏཱ་ལ་དང་མཚུངས་པ་བྱས་ཀྱང་ཇི་མ་ཇི་བཞིན་དུ་བྱུང་མེད་ལ་རྒྱ་བོད་ཟུང་འབྲེལ་གྱི་ཨར་ལས་ལག་རྩལ་ཕུལ་དུ་བྱུང་བ་ཐོན་ཡོད་པའོ།སྔོན་ཚེར་ཕོ་བྲང་དེའི་ནང་དུ་གྲུབ་མཐའ་རིས་མེད་ཀྱི་སྐུ་གསུང་ཐུགས་རྟེན་དཔག་ཏུ་མེད་པ་ཡོད་ལ།གྲུབ་མཐའ་རིས་མེད་ཀྱི་བླ་སྤྲུལ་དག་གིས་རང་རང་གྲུབ་མཐའི་ལུགས་ཀྱི་མཆོད་འབུལ་འདོན་ཆོག་གི་བྱེད་སྒོ་བག་ཕེབས་ངང་བྱ་སའི་ཚོམས་ཆེན་ཁང་དང་།གཟིམ་ཆུང་།སྒོམ་སྒྲུབ་ཁང་།མཇལ་འཕྲད་ཁང་སོགས་ཁང་མིག་མང་པོ་ཡོད།དེར་རྒྱ་བོད་མི་རིགས་དབར་གྱི་མཐུན་སྒྲིལ་ལ་ཕན་པའི་མཛད་རྗེས་རླབས་པོ་ཆེ་མང་པོ་འཇོག་མྱངས་ཡོད།